Se fac pariuri pe candidații la alegerile prezidențiale din noiembrie 2019. O casă de jocuri de noroc anunță cotele celor zece principali pretendenți la funcția de președinte.

Astfel, pariorii îi acordă lui Klaus Iohannis cele mai mari șanse. Asta înseamnă că are o cotă mică: 1,28.

Este urmat de Viorica Dăncilă şi Dan Barna, fiecare cu cota 6, și Mircea Diaconu cu 20.

Theodor Paleologu şi Alexandru Cumpănaşu au fiecare cota 100, iar Kelemen Hunor - 250

Urmează Ramona Bruynseels cu o cotă de 700.

Cele mai mici şanse la pariuri le au Cătălin Ivan şi Viorel Cataramă. Amândoi au o șansă la o mie să câștige alegerile prezidențiale de luna viitoare.

Cu cât cota la pariuri este mai mică cu atât înseamnă că respectivul are șanse mai mari să câștige. Dacă cineva pariază pe un candidat cu cotă mare - deci considerat cu șanse mici de câștig - , iar respectivul prezidențiabil produce surpriza și câștigă, pariorul va câștiga mai mult: cât a pariat înmulțit cu cota candidatului.

Editare web: Luana Păvălucă